Sammendrag
Norton Og Thevenins teoremer satt på prøve
I denne lab-oppgaven har man ved to gitte kretser, satt Norton og Thevenins teoremer på prøve. Deres teoremer går ut på at man ved hvilken som helst kompleks krets, kan bygge sammen en enkel krets som vil oppføre seg på samme vis. 
Det ble først bygget en krets med gitte verdier, og man skulle regne ut "Thevenin og Norton-verdiene" til denne kretsen. Ved to gitte referansepunkter A og B som er terminalene til den gitte kretsen, skulle man finne spenningen over, og motstanden i kretsen sett fra det punktet. Disse verdiene skulle så bli bygget inn i en egen enkel krets, kalt theveninekvivalent krets.
For å finne ut om teoremene stemte måtte man utføre to metoder for å måle hvordan kretsen reagerte på et visst objekt eller en endring i kretsen. 
Den første metoden gikk ut på å belaste kretsen med en variabel motstand koblet parallelt med begge kretsene. Den variable motstanden ble endret fra uendelig til 100k og helt ned til 100 ohm i begge kretsene. Ved å måle over A og B skulle man se hvordan kretsene reagerte på lastmotstanden.
Kretsene reagerte på den variable motstanden helt likt, og del 1 av å bevise Norton og Thevenin var godkjent! De hadde tilnærmet like verdier på målinger av alle 11 forskjellige lastmotstander, med den største differansen på 0.01V som i tilfellet blir under 1%. 
Metode to gikk ut på å bytte ut den variable lastmotstanden med en kondensator. Denne kondensatoren skulle ha en verdi slik at tidskonstanten ble rundt 10 mikrosekund. Spenningen over kondensatoren ble målt i et oscilliskop, og verdier for amplitude og spenningens tidskonstant på sprangresponsen ble regnet ut.  Tidskonstanten ble for henholdsvis original krets/ekvivalent krets 11,5 mikrosekund/11 mikrosekund. Så ved disse metodene ble det gjort rede for at Norton og Thevenins teoremer stemmer.